recursal/SuperWikiNEXT-32B huggingface dataset:
**มาสด้า เซ็นเทีย** (อังกฤษ: Mazda Sentia) เป็นรถยนต์นั่งขนาดใหญ่ (Full-Size Car) ซึ่งผลิตโดยมาสด้า เริ่มผลิตและเปิดตัวเมื่อปี พ.ศ. 2534 ใช้ระบบขับเคลื่อนล้อหลังและใช้โครงสร้างตัวถัง H-Platform ของมาสด้า (เป็นโครงสร้างที่ใช้ในรถยนต์ขนาดใหญ่ขับเคลื่อนล้อหลังของมาสด้า) แบบ HD และ HE ซึ่งใช้ร่วมกันกับรถตระกูล 929 ซึ่งเซ็นเทียเป็นหนึ่งในรถตระกูล 929 รวมถึงใช้ร่วมกับรุ่นแองฟินิ MS-9 ด้วย และยังมีการส่งออกไปยังประเทศเกาหลีใต้โดยใช้แบรนด์เกีย ในชื่อ **เกีย เอ็นเตอร์ไพรส์** (อังกฤษ: Kia Enterprise) อีกด้วย

รุ่นที่ 1 (HD; พ.ศ. 2534-2539)
------------------------------

### 929

มาสด้า เซ็นเทีย รุ่นที่ 1

มาสด้า เซ็นเทีย รุ่นที่ 1 เปิดตัวเมื่อปี พ.ศ. 2534 โดยเปิดตัวออกมาเพื่อหวังจะเป็นรถธงของมาสด้า ซึ่งออกมาแทนมาสด้า ลูเช่ (อังกฤษ: Mazda Luce) เครื่องยนต์ของเซ็นเทียจะเป็นเครื่องยนต์ V6 และมีเฉพาะตัวถังซีดานเท่านั้น ซึ่งเครื่องยนต์จะมีเครื่องยนต์ 2.5 และ 3.0 ลิตรให้เลือก 

และในรุ่นนี้ ได้มีการออกรุ่นใหม่ที่แตกแขนงมาจากเซ็นเทีย คือมาสด้า มิลเลเนีย (อังกฤษ: Mazda Millenia) ซึ่งออกมาในช่วงเวลาที่ค่ายรถญี่ปุ่นเปิดตัวแบรนด์รถยนต์หรู เช่น โตโยต้าเปิดตัวเล็กซัส ,ฮอนด้าเปิดตัวแอคิวรา ,นิสสันเปิดตัวอินฟินิที และมาสด้า ก็ได้เปิดตัวแบรนด์อมาติเช่นกัน โดยมิลเลเนีย เป็นรถยนต์ที่มีคุณสมบัติคล้ายกับเซ็นเทีย แต่แตกต่างกันตรงที่ใช้ระบบขับเคลื่อนล้อหน้า และนอกจากนี้ รุ่นนี้ มีมาขายในประเทศไทยในช่วงที่รัฐบาลมีนโยบายภาษีรถนำเข้า ซึ่งในช่วงนั้นมีรถนำเข้าหลายรุ่นที่เข้ามาขายในไทย แต่ในไทยใช้ชื่อว่า 929 (Mazda 929) ไม่ใช่เซ็นเทีย (Sentia)

รุ่นที่ 2 (HE; พ.ศ. 2539-2542)
------------------------------

มาสด้า เซ็นเทีย รุ่นที่ 2 
มาสด้า เซ็นเทีย รุ่นที่ 2 ถือได้ว่าเป็นเซ็นเทียรุ่นสุดท้าย ก่อนที่จะถูกแทนที่โดยมาสด้า มิลเลเนีย (อังกฤษ: Mazda Millenia) อย่างสมบูรณ์
เซ็นเทียเปิดตัวในประเทศออสเตรเลียในเดือนเมษายน พ.ศ. 2539 โดยมีเครื่องยนต์ V6 ขนาด 3.0 ลิตร และเกียร์อัตโนมัติ 4 สปีด แต่เนื่องจากช่วงที่เซ็นเทียเปิดตัวมาได้ปีเดียว มีปัญหาวิกฤติเศรษฐกิจเกิดขึ้นในเอเชีย ทำให้ยอดขายไม่เป็นที่น่าพอใจเท่าไรนัก โดยเฉพาะในปีสุดท้ายของการผลิต ราคาของเซ็นเทียสูงถึง 83,000 ดอลลาร์สหรัฐเลยทีเดียว และกระจังหน้าของรถดูแก่ ไม่ทันสมัย จึงทำให้ไม่ประสบความสำเร็จเท่ากับรุ่นที่ 1 จึงต้องเลิกผลิตไป
ภาพดัชนีหุ้นดาวน์โจนส์ตั้งแต่ 19 ก.ค. 2530 - 19 ม.ค. 2531
ในทางการเงิน **วันจันทร์ทมิฬ** (อังกฤษ: Black Monday) หมายถึง วันจันทร์ที่ 19 ตุลาคม พ.ศ. 2530 ซึ่งตลาดหลักทรัพย์ทั่วโลกตกลงอย่างมาก คิดเป็นมูลค่ามหาศาลในเวลาอันสั้นอย่างยิ่ง การตกลงของตลาดหลักทรัพย์เริ่มต้นในฮ่องกง แล้วค่อยลุกลามไปทางตะวันตกถึงทวีปยุโรป และส่งผลต่อสหรัฐอเมริกาหลังตลาดอื่นปรับตัวลดลงอย่างมากแล้ว ดัชนีอุตสาหกรรมดาวโจนส์ (DJIA) ปรับตัวลดลงถึง 507.99 จุด  ไปปิดที่ 1738.74 จุด คิดเป็นร้อยละ 22.61

จนถึงปลายเดือนตุลาคมปีนั้น ตลาดหลักทรัพย์ในฮ่องกงตกลงร้อยละ 45.5, ออสเตรเลียร้อยละ 41.8, สเปนร้อยละ 31, สหราชอาณาจักรร้อยละ 26.45, สหรัฐอเมริการ้อยละ 22.68 และแคนาดาร้อยละ 22.5 ตลาดหลักทรัพย์ของนิวซีแลนด์ได้รับผลกระทบมากเป็นพิเศษ โดยลดลงถึงร้อยละ 60 นับจากสถิติสูงสุดในปีเดียวกัน และใช้เวลาอีกหลายปีในการฟื้นตัว การลดลงในวันจันทร์ทมิฬนี้นับเป็นการลดลงมากที่สุดในวันเดียวเมื่อเทียบเป็นร้อยละของดาวโจนส์

หลังการลดลงของตลาดหลักทรัพย์ กลุ่มนักเศรษฐศาสตร์ผู้มีชื่อเสียง 33 คนจากหลายประเทศ เดินทางมาพบปะกันในกรุงวอชิงตัน ดี.ซี. ในเดือนธันวาคม ปีเดียวกัน และร่วมกับทำนายว่า "ในอีกไม่กี่ปีถัดไปอาจเป็นครั้งที่ประสบปัญหามากที่สุดนับแต่คริสต์ทศวรรษ 1930" อย่างไรก็ดี DJIA ปรับตัวเพิ่มขึ้นในปี พ.ศ. 2530 โดยดัชนีเปิดในวันที่ 2 มกราคม พ.ศ. 2530 ที่ 1,897 จุด และเปิดในวันที่ 31 ธันวาคม ที่ 1,939 จุด DJIA ไม่แตะระดับปิดตัวในวันที่ 25 สิงหาคม พ.ศ. 2530 ที่ 2,722 จุด กระทั่งอีกเกือบสองปีถัดมา

ในออสเตรเลียและนิวซีแลนด์ วันจันทร์ทมิฬดังกล่าวยังเรียกว่าเป็น "วันอังคารทมิฬ" เนื่องจากความแตกต่างของเขตเวลา
นอกจากนี้แล้ววันจันทร์ทมิฬ หมายถึงเหตุการณ์ วันที่ 27 ตุลาคม พ.ศ. 2540 หรือ the october 27 mini crash ที่ตลาดหุ้นตกต่ำทั่วโลกอันเป็นผลมาจากวิกฤตการณ์ทางการเงินในเอเชีย พ.ศ. 2540

อ้างอิง
-------

1. ↑  If the Dow dropped 22% like 1987
2. ↑  Browning, E.S. (2007-10-15). "Exorcising Ghosts of Octobers Past". *The Wall Street Journal*. Dow Jones & Company. pp. C1–C2. สืบค้นเมื่อ 2007-10-15.
3. ↑  Share Price Index, 1987-1998 เก็บถาวร 2010-05-25 ที่ เวย์แบ็กแมชชีน, Commercial Framework: Stock exchange เก็บถาวร 2016-03-04 ที่ เวย์แบ็กแมชชีน, New Zealand Official Yearbook 2000. Statistics New Zealand, Wellington. Accessed 2007-12-12.
4. ↑  "Group of 7, Meet the Group of 33". *The New York Times*. 1987-12-26.
**โอเปิล เวคตร้า** (อังกฤษ: Opel Vectra) เป็นรถยนต์นั่งขนาดกลาง (Mid-Size Car) ผลิตโดยโอเปิล ผู้ผลิตรถยนต์จากเยอรมนีซึ่งเป็นบริษัทในเครือของ General Motors เริ่มผลิตเมื่อปี พ.ศ. 2531 โดยมาทดแทนรุ่นเก่าอย่างโอเปิล แอสโคนา (อังกฤษ: Opel Ascona) และเลิกผลิตในปี พ.ศ. 2552 โดยมีรุ่นใหม่มาแทน คือ โอเปิล อินซิกเนีย (อังกฤษ: Opel Insignia) โอเปิล เวคตร้า มีวิวัฒนาการตามช่วงเวลาได้ 3 รุ่น ดังนี้

รุ่นที่ 1 (พ.ศ. 2531-2538)
--------------------------

โอเปิล เวคตร้า รุ่นที่ 1
โอเปิล เวคตร้า รุ่นที่ 1 เริ่มผลิตเมื่อปี พ.ศ. 2531 ใช้ชื่อว่า Vectra A และมีการส่งออกรถรุ่นนี้ภายใต้ยี่ห้อ เชฟโรเลต และ วอกซ์ฮอลล์ มีตัวถังซีดาน 4 ประตูและแฮทช์แบค 5 ประตู ใช้เครื่องยนต์เบนซิน 1.4 ,1.6 ,1.8 ,2.0 และ 2.5 ลิตร มีทั้งแบบ SOHC และ DOHC รวมทั้งมีเครื่องยนต์ Turbo และเครื่องยนต์ดีเซล 1.7 ลิตร ซึ่งผลิตโดยอีซูซุ ระบบเกียร์มีทั้งเกียร์ธรรมดา 5 และ 6 สปีด และเกียร์อัตโนมัติ 4 สปีด มีฐานการประกอบที่ประเทศอังกฤษ ,เยอรมนี ,บราซิล ,เวเนซุเอลาและอียิปต์

ในประเทศไทย โอเปิล เวคตร้า รุ่นที่ 1 บริษัท พระนครยนตรการ จำกัด เคยสั่งนำเข้ามาขายในประเทศไทย ในช่วงปี พ.ศ. 2536-2539

รุ่นที่ 2 (พ.ศ. 2538-2545)
--------------------------

โอเปิล เวคตร้า รุ่นที่ 2
โอเปิล เวคตร้า รุ่นที่ 2 เริ่มผลิตเมื่อปี พ.ศ. 2538 ใช้ชื่อว่า Vectra B มีการส่งออกภายใต้แบรนด์เชฟโรเลต โฮลเดนและวอกซ์ฮอลล์ มีตัวถังซีดาน 4 ประตู แฮทช์แบค 5 ประตูและสเตชันวากอน 5 ประตู เครื่องยนต์เป็นเครื่องยนต์เบนซิน 1.6 ,1.8 ,2.0 ,2.2 และ 2.5 ลิตร โดยมี V6 ในรุ่น 2.5 ลิตร และเครื่องยนต์ดีเซล 1.7 ,2.0 และ 2.2 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด มีฐานการประกอบที่ประเทศอังกฤษ ,เยอรมนี ,เบลเยียม ,อียิปต์ ,ออสเตรเลีย ,บราซิลและตุรกี

ในประเทศไทย โอเปิล เวคตร้า รุ่นที่ 2 เปิดตัวในประเทศไทยเมื่อปี พ.ศ. 2539 โดยบริษัท พระนครยนตรการ จำกัด ก่อนจะค่อยๆเงียบหายไปจากตลาดเมื่อช่วงปี พ.ศ. 2542 เนื่องจากหมดสัญญาการทำตลาดกับเจเนรัลมอเตอร์ (GM) ซึ่งเป็นบริษัทแม่ของโอเปิลในขณะนั้น ก่อนที่จะหมดสัญญาการทำตลาดรถยนต์ฮุนได กับ Hyundai Motors เมื่อปี พ.ศ. 2545 ก่อนหน้านี้ พระนครยนตรการเคยหมดสัญญาการทำตลาดรถยนต์ไดฮัทสุ กับ Daihatsu Motor เมื่อปี พ.ศ. 2540 มาแล้ว

รุ่นที่ 3 (พ.ศ. 2545-2552)
--------------------------

โอเปิล เวคตร้า รุ่นที่ 3
โอเปิล เวคตร้า รุ่นที่ 3 เริ่มผลิตเมื่อปี พ.ศ. 2545 ใช้ชื่อว่า Vectra C มีการส่งออกภายใต้แบรนด์เชฟโรเลต โฮลเดนและวอกซ์ฮอลล์ มีตัวถังซีดาน 4 ประตู แฮทช์แบค 5 ประตูและสเตชันวากอน 5 ประตู มีเครื่องยนต์ 1.8 ,1.9 ,2.0 ,2.2 ,2.8 ,3.0 และ 3.2 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 6 สปีด นอกจากนี้ ยังมีเกียร์แบบ Easytronic และ CVTronic มีฐานการประกอบที่ประเทศอังกฤษ ,เยอรมนีและอียิปต์ ใช้แพลตฟอร์มร่วมกับโอเปิล ซิกนัม รถแฮทช์แบคขนาดกลางอีกรุ่นหนึ่งของโอเปิล จนเลิกผลิตในปี พ.ศ. 2552 โดยมีโอเปิล อินซิกเนียมาทดแทน ถือเป็นการยุบรถรุ่นเวคตร้าและซิกนัม ซึ่งเป็นรถขนาดกลาง และโอเมก้า ซึ่งเป็นรถขนาดใหญ่เข้าด้วยกัน
**อาร์ต พอร์ตเตอร์ จูเนียร์** (Arthur L. 'Art' Porter, Jr.) (3 สิงหาคม พ.ศ. 2504 - 23 พฤศจิกายน พ.ศ. 2539) เป็นนักแซกโซโฟนชาวอเมริกัน เกิดที่เมืองลิตเติลร็อก อาร์คันซอ สหรัฐอเมริกา เป็นบุตรชายของ อาร์ต พอร์ตเตอร์ ซีเนียร์ นักเปียโนแจ๊สที่มีชื่อเสียง (พ.ศ. 2477 - 2536)

อาร์ต พอร์ตเตอร์ จูเนียร์ เริ่มเล่นดนตรีตั้งแต่อายุ 9 ขวบ โดยเป็นมือกลองในวงของบิดา เมื่อเข้าสู่วัยรุ่น จึงหันมาเล่นแซกโซโฟน และตั้งวงดนตรีของตัวเอง ชื่อ The Art Porter Trio เมื่ออายุ 16 ปี เขาถูกจับด้วยข้อหาเล่นดนตรีในคลับที่จำหน่ายสุรา ในขณะที่อายุยังไม่ถึงเกณฑ์ 21 ปี แต่ได้รับความช่วยเหลือจากบิล คลินตัน อัยการของรัฐอาร์คันซอในขณะนั้น ซึ่งเล่นดนตรีแจ๊สเป็นงานอดิเรก ซึ่งต่อมาได้รับเลือกตั้งเป็นประธานาธิบดีสหรัฐอเมริกา

ช่วงทศวรรษ 1980 อาร์ต พอร์ตเตอร์ ย้ายไปเล่นดนตรีที่ชิคาโก และเริ่มมีชื่อเสียง เขามีผลงานบันทึกเสียง 4 อัลบั้ม ในสังกัด เวิร์ฟ คือ

* *Pocket City* (1992)
* *Straight to the Point* (1993)
* *Undercover* (1994)
* *Lay Your Hands On Me* (1996)

ในเดือนพฤศจิกายน พ.ศ. 2539 อาร์ต พอร์ตเตอร์ จูเนียร์ เดินทางมาร่วมเล่นดนตรีในงานเทศกาล Thailand International Jazz Festival ครั้งที่ 1 ที่ลานพระราชวังดุสิต ซึ่งจัดขึ้นเพื่อเทิดพระเกียรติในวโรกาสที่พระบาทสมเด็จพระปรมินทรมหาภูมิพลอดุลยเดช ครองราชย์ครบ 50 ปี หลังจากเล่นดนตรีในคืนสุดท้าย เขาและครอบครัวเดินทางไปพักผ่อนที่อ่างเก็บน้ำห้วยกระทะทอง (หรือ ห้วยกระทะแตก - วังน้ำเขียว) ดำบลศรีมงคล อำเภอไทรโยค จังหวัดกาญจนบุรี เกิดอุบัติเหตุเรือรั่วและคว่ำ อาร์ต พอร์ตเตอร์ จูเนียร์ จมน้ำเสียชีวิตเมื่อวันที่ 23 พฤศจิกายน พ.ศ. 2539 อายุ 35 ปี 

ภายหลังการเสียชีวิต อาร์ต พอร์ตเตอร์ จูเนียร์ ได้รับคัดเลือกให้มีชื่ออยู่ในหอเกียรติคุณ ของรัฐอาร์คันซอ ไนปี พ.ศ. 2541

อ้างอิง
-------

1. ↑  "Jazz saxophonist Art Porter dies in Thailand". เก็บจากแหล่งเดิมเมื่อ 2012-07-13. สืบค้นเมื่อ 2012-07-13.

แหล่งข้อมูลอื่น
---------------

* Art Porter Jr. Children’s Education Fund เก็บถาวร 2007-12-19 ที่ เวย์แบ็กแมชชีน
**วงศ์ย่อยงูแมวเซา** (ชื่อวิทยาศาสตร์: Viperinae; อังกฤษ: Pitless viper, True viper, Old World viper, True adder) เป็นวงศ์ย่อยของงูในวงศ์ Viperidae

มีรูปร่างโดยรวม คือ ไม่มีแอ่งรับรู้ถึงคลื่นอินฟราเรดเหมือนงูในวงศ์ย่อย Crotalinae กระดูกพาลาทีนไม่มีก้านกระดูกโคเอนัล กระดูกพรีฟอนทัลไม่มีก้านกระดูกออร์ไบทัล มีขนาดลำตัวปานกลาง โดยเฉลี่ยแล้วประมาณ 30 เซนติเมตร โดยในชนิด *Bitis gabonica* เป็นชนิดที่มีขนาดใหญ่ที่สุด คือ ยาวได้มากกว่า 2 เมตร

พบอาศัยในพื้นที่มีสภาพนิเวศกว้างขวางมากตั้งแต่ในป่าดิบชื้นจนถึงทะเลทราย แพร่กระจายพันธุ์ในพื้นที่ที่เป็นเส้นศูนย์สูตรจนถึงขั้วโลก ออกหากินทั้งในเวลากลางวันและกลางคืน โดยช่วงเวลาที่หากินสัมพันธ์กับสภาวะอากาศและระดับอุณหภูมิในแต่ละพื้นที่ เช่น สกุล *Vipera* ที่พบในทวีปยุโรปออกหากินในเวลากลางวัน แต่สกุล *Cerastes* ที่พบในทะเลทรายออกหากินในเวลากลางคืน โดยมีพฤติกรรมทั้งหากินในระดับพื้นดินและบนต้นไม้ในระดับต่ำ เช่น สกุล *Atheris* เป็นต้น

กินอาหารซึ่งได้แก่ สัตว์มีกระดูกสันหลังขนาดเล็ก ขยายพันธุ์ได้ทั้งแบบวางไข่และออกลูกเป็นตัว 

มีทั้งสิ้น 12 สกุล 65 ชนิด กระจายไปในทวีปยุโรป, แอฟริกา, เอเชีย สำหรับในประเทศไทยพบเพียงชนิดเดียว คือ งูแมวเซา (*Daboia siamensis*) ซึ่งเป็นงูที่มีพิษร้ายแรงมากในการทำลายระบบโลหิต

อ้างอิง
-------

1. ↑  McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).

คอมมอนส์ มีภาพและสื่อเกี่ยวกับ:  
**วงศ์ย่อยงูแมวเซา**

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Viperinae***
**พายุไต้ฝุ่นโนรู** เป็นพายุไต้ฝุ่นหมายเลข 5 โดยเป็นพายุที่มีช่วงอายุยาวนานที่สุดเป็นอันดับที่สองในมหาสมุทรแปซิฟิกตะวันตก อันดับหนึ่งคือพายุเวนน์ใน พ.ศ. 2529 และเป็นพายุหมุนเขตร้อนที่รุนแรงที่สุดอันดับสองของฤดูพายุไต้ฝุ่นแปซิฟิก พ.ศ. 2560 โดยพายุโนรูได้เริ่มก่อตัวขึ้นในวันที่ 19 กรกฎาคม และทวีความรุนแรงขึ้นเรื่อย ๆ จนวันที่ 23 กรกฎาคม พายุโนรูมีความเร็วลมถึงระดับพายุไต้ฝุ่นและเป็นพายุไต้ฝุ่นลำดับแรกของฤดูพายุไต้ฝุ่นแปซิฟิก พ.ศ. 2560 ในวันที่ 28 กรกฎาคม พายุโนรูอ่อนกำลังลงเป็นพายุโซนร้อน จนในวันที่ 30 กรกฎาคม พายุโนรูเริ่มทวีความรุนแรงและเคลื่อนที่ไปทางทิศตะวันตกอย่างรวดเร็ว ท่ามกลางสภาพที่เอื้ออำนวย พายุไต้ฝุ่นโนรูทวีความรุนแรงอย่างรวดเร็วเป็นซูเปอร์ไต้ฝุ่นลูกแรกของฤดูกาลในวันที่ 31 กรกฎาคม ในช่วงต้นเดือนสิงหาคม พายุโนรูมีแนวโน้มอ่อนตัวลงเล็กน้อยในขณะที่โค้งไปทางตะวันตกเฉียงเหนือ หลังจากอยู่เหนือหมู่เกาะซัตสึนังก็อ่อนแรงลงเป็นพายุโซนร้อนอีกครั้งในวันที่ 5 สิงหาคมหลังจากนั้นพายุเริ่มมุ่งหน้าไปทางทิศตะวันออกเฉียงเหนือไปยังภูมิภาคคันไซของญี่ปุ่นและขึ้นฝั่งในจังหวัดวากายามะเมื่อวันที่ 7 สิงหาคม และสลายไปหนึ่งวันหลังจากนั้น

พายุไต้ฝุ่นโนรูส่งผลให้ผู้เสียชีวิตสองคนในจังหวัดคาโงชิมะ และสร้างความเสียหายคิดเป็นมูลค่าอย่างน้อย 100 ล้านดอลลาร์สหรัฐ (ค่าเงิน พ.ศ. 2560) ในประเทศญี่ปุ่น

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-08. สืบค้นเมื่อ 2019-12-28.
บทความนี้เกี่ยวกับเทพี สำหรับความหมายอื่น ดูที่ ฉางเอ๋อ (แก้ความกำกวม)

**ฉางเอ๋อ** (จีน: 嫦娥;พินอิน: *Cháng'é*) เป็นเทพธิดาแห่งดวงจันทร์ตามความเชื่อปรัมปราของจีนและลัทธิเต๋ารวมถึงลัทธิขงจื๊อ โดยที่นางประทับเฉพาะแต่บนดวงจันทร์เท่านั้น. 

ฉางเอ๋อ เป็นคนรักของโฮวอี้ ซึ่งเป็นนักยิงธนูแห่งสวรรค์ ในยุคพระเจ้าเหยา ดวงอาทิตย์พร้อมกันส่องแสงอย่างสนุกสนานพร้อมกันถึง 10 ดวง ยังความเดือดร้อนแก่ผู้คนบนโลกมนุษย์อย่างมาก เง็กเซียนฮ่องเต้จึงมีบัญชาให้โฮวอี้ไปจัดการ ด้วยความคะนองโฮวอี้จึงใช้ธนูยิงดวงอาทิตย์ตกลงไปถึง 9 ดวงด้วยกัน เป็นการกระทำเกินกว่าเหตุ จึงมีบัญชาให้เนรเทศโฮวอี้และฉางเอ๋อลงไปอยู่บนโลกมนุษย์ เฉกเช่นมนุษย์ธรรมดาทั่วไป ทั้งคู่จึงตกลงกันที่จะไปใช้ชีวิตอยู่บนโลกเช่นมนุษย์ธรรมดาทั่วไป แต่โฮวอี้ได้ใช้ฝีมือยิงธนูปราบปรามสัตว์ร้ายต่าง ๆ ราบคาบจนผู้คนยกย่องให้เป็นผู้นำ โฮวอี้ลำพองใจจนลืมตัว ฉางเอ๋อสังเกตเห็นการเปลี่ยนไปอันนี้ แต่มิอาจทัดทานได้ วันหนึ่ง โฮวอี้ได้น้ำอมฤตมาจากเจ้าแม่หว่างมู่ หากใครได้ดื่มกินแล้วจะมีชีวิตเป็นอมตะ เป็นหนุ่มสาวตลอดไป แต่โฮวอี้ได้ถูกเฟิงเมิ่ง ชายผู้แอบอิจฉาเขามาตลอดดักยิงตายที่หน้ากระโจมที่พัก ส่วนฉางเอ๋อเศร้าโศกเสียใจต่อการตายของโฮวอี้ และนางก็ได้ดื่มน้ำอมฤตนี้แต่เพียงผู้เดียว และเหาะกลับไปยังดวงจันทร์เหมือนเดิม แต่เพียงผู้เดียวด้วยความเศร้าสร้อย ซึ่งเรื่องราวของนางเป็นส่วนหนึ่งที่เป็นที่มาของเทศกาลไหว้พระจันทร์ในคืนวันเพ็ญเดือน 8 (กันยายนตามปฏิทินสากล) แต่อย่างไรก็ดี เรื่องราวเกี่ยวกับนางก็มีแตกต่างกันออกไป เช่น ดั้งเดิมฉางเอ๋อมิใช่เทพธิดา แต่เป็นมนุษย์ธรรมดาบนโลก เป็นต้น 

ปัจจุบัน ได้มีการตั้งชื่อดาวเทียมของจีนตามชื่อของนาง คือ ฉางเอ๋อ 1 และฉางเอ๋อ 2


คอมมอนส์ มีภาพและสื่อเกี่ยวกับ:  
**ฉางเอ๋อ**

อ้างอิง
-------

1. ↑  "ฉางเอ๋อ : เทพธิดาแห่งดวงจันทร์". คลังข้อมูลเก่าเก็บจากแหล่งเดิมเมื่อ 2008-06-22. สืบค้นเมื่อ 2012-11-27.
2. ↑  *เรื่องของฉางอี้*, หน้า 184-191. สนุกกับเทศกาลเฉลิมฉลอง Goh Pei Ki เขียน แสงจินดา กันยาทิพย์ แปลและเรียบเรียง (พิมพ์ครั้งที่สอง: พฤศจิกายน พ.ศ. 2541 สำนักพิมพ์ดอกหญ้า) ISBN 974-604-217-3
3. ↑  "ฉางเอ๋อ" เทพธิดาลอยฟ้าในตำนาน กลายเป็นเรื่องจริง[*ลิงก์เสีย*]

ดูเพิ่ม
-------

* เทพธิดาแห่งดวงจันทร์
* ไท้อิมแชกุน
* เทวรูปจีน
* ศาลเจ้าจีน
* วัดจีน
* วิหารแห่งพระจันทร์
**Shellsort** หรือที่เรียกว่า Shell sort หรือ Shell's method คือการเปรียบเทียบการเปรียบเทียบในสถานที่ มันสามารถมองเห็นได้เป็นอย่างใดอย่างหนึ่งโดยทั่วไปของการเรียงลำดับโดยการแลกเปลี่ยน (bubble sort) หรือการเรียงลำดับโดยการแทรก (insertion sort) วิธีนี้เริ่มต้นด้วยการเรียงลำดับคู่ขององค์ประกอบที่ห่างกันซึ่งกันและกันแล้วค่อยลดช่องว่างระหว่างส่วนที่จะนำมาเปรียบเทียบ เริ่มต้นด้วยองค์ประกอบที่แยกออกจากกันทำให้สามารถเคลื่อนย้ายองค์ประกอบที่ไม่อยู่ในสถานที่ออกไปได้เร็วกว่าการแลกเปลี่ยนเพื่อนบ้านที่ใกล้ที่สุดเพียงอย่างเดียว โดนัลด์เชลล์ได้ตีพิมพ์ฉบับแรกในปีพศ. 2502 เวลาทำงานของ Shellsort ขึ้นอยู่กับลำดับช่องว่างที่ใช้มาก สำหรับตัวแปรที่เป็นประโยชน์หลายประการการกำหนดความซับซ้อนของเวลายังคงเป็นปัญหาที่เปิดอยู่

ขั้นตอนการจัดเรียงแบบ Shellsort
-------------------------------

* เลือก Gap ตัวแรก โดยเราจะใช้ค่าครึ่งหนึ่งของ ข้อมูล Gap สมมติว่า ข้อมูลมี 10 ตัว ครึ่งหนึ่งคือ 5สูตรคือ Gap = n/2 ดังนั้น 10/2 = 5 ให้ทำการเรียงข้อมูล Gap ชุดแรกให้เสร็จสิ้น จากนั้นทำการหาค่าข้อมูล Gap ตัวใหม่ ซึ่งก็ต้อง n/2 จะได้ว่า 5/2 = 3 (มีเศษให้ปัดขึ้น) ทำไปเรื่อยๆจน Gap = 1

ตัวอย่างการจัดเรียงแบบ Shellsort

|  | a1 | a2 | a3 | a4 | a5 | a6 | a7 | a8 | a9 | a10 | a11 | a12 |
| --- | --- | --- | --- | --- | --- | --- | --- | --- | --- | --- | --- | --- |
| Input data | 62 | 83 | 18 | 53 | 07 | 17 | 95 | 86 | 47 | 69 | 25 | 28 |
| After 5-sorting | 17 | 28 | 18 | 47 | 07 | 25 | 83 | 86 | 53 | 69 | 62 | 95 |
| After 3-sorting | 17 | 07 | 18 | 47 | 28 | 25 | 69 | 62 | 53 | 83 | 86 | 95 |
| After 1-sorting | 07 | 17 | 18 | 25 | 28 | 47 | 53 | 62 | 69 | 83 | 86 | 95 |

การเรียงลำดับครั้งแรกจะดำเนินการเรียงลำดับการแทรกในห้าอาร์เรย์ย่อย (a1, a6, a11), a1, a7, a3, ยกตัวอย่างเช่นมันจะเปลี่ยน อาร์เรย์ย่อย (a1, a6, a11) จาก (62, 17, 25) เป็น (17, 25, 62) การเรียงลำดับถัดไปจะเรียงลำดับตามรูปแบบ อาร์เรย์ย่อย สามชุด (a1, a4, a7, a10), (a2, a5, a8, a11), (a3, a6, a9, a12) รหัสผ่านสุดท้ายคือ 1-sorting คือการเรียงลำดับแบบธรรมดาของอาร์เรย์ทั้งหมด (a1, ... , a12)

เป็นตัวอย่างแสดงให้เห็นว่า อาร์เรย์ย่อย ที่ Shellsort ดำเนินการอยู่ในระยะแรกสั้น; ต่อมาพวกเขาจะยาว แต่เกือบจะสั่ง ในทั้งสองกรณีการจัดเรียงแทรกทำงานได้อย่างมีประสิทธิภาพ

Shellsort ไม่เสถียร: อาจเปลี่ยนแปลงลำดับขององค์ประกอบที่มีค่าเท่ากัน เป็นอัลกอริธึมการจัดเรียงแบบปรับตัวที่ทำงานได้เร็วขึ้นเมื่อป้อนข้อมูลบางส่วน

อ้างอิง
-------

1. ↑  Pratt, Vaughan Ronald (1979). *Shellsort and Sorting Networks (Outstanding Dissertations in the Computer Sciences)*. Garland. ISBN 0-8240-4406-1.[*ลิงก์เสีย*]
2. ↑  "Shellsort & Comparisons". คลังข้อมูลเก่าเก็บจากแหล่งเดิมเมื่อ 2019-12-20. สืบค้นเมื่อ 2018-05-07.
คลองเจดีย์บูชา
**คลองเจดีย์บูชา** เป็นคลองที่ถูกขุดขึ้นตั้งแต่ สมัยพระบาทสมเด็จพระจอมเกล้าเจ้าอยู่หัว รัชกาลที่ 4 เมื่อครั้งโปรดเกล้า ฯ ให้สมเด็จเจ้าพระยาบรมมหาประยุรวงศ์ (ดิศ บุนนาค) เป็นแม่กองปฏิสังขรณ์พระปฐมเจดีย์ ได้โปรดฯให้ขุดคลองจากแม่น้ำเมืองนครชัยศรี เข้าไปจนถึงบริเวณพระปฐมเจดีย์เพื่อความสะดวกในการคมนาคมและการไปนมัสการพระปฐมเจดีย์ โดยเริ่มขุด ในปี พ.ศ. 2401 ปากคลองอยู่ท้ายบ้านท่านา ปลายคลองจดพระปฐมเจดีย์นั้น พระราชทานนามว่า คลองเจดีย์บูชา เมื่อวันศุกร์ เดือน 5 ขึ้น 12 ค่ำ ปีมะเมีย นพศก ตรงกับพ.ศ. 2401เหตุที่พระราชทานชื่อนี้ เพราะได้ทรงบริจาคพระราชทรัพย์ 600 ชั่ง จ้างชาวจีนให้ขุดคลองขึ้น
ต่อมาสมเด็จเจ้าพระยาบรมมหาประยุรวงศ์ถึงแก่พิราลัย ขณะที่การยังค้างอยู่ จึงโปรดให้เจ้าพระยาทิพากรวงศ์มหาโกษาธิบดี (ขำ บุนนาค) ดำเนินการต่อจนแล้วเสร็จในปี พ.ศ. 2405

ลำคลองเจดีย์บูชา กว้างราวๆ 15-20 เมตร ยาว 12 กิโลเมตร ปลายคลองด้านตะวันตกไหลจากตัวเมืองไปออกคลองวังตะกู และคลองทัพหลวง ซึ่งใช้เป็นเส้นทางต่อไปยังแม่น้ำแม่กลองที่จังหวัดราชบุรี และกาญจนบุรีได้
 ส่วนด้านตะวันออก ลำคลองไหลผ่านตามความยาวของพื้นที่เทศบาลนครนครปฐม โดยผ่านเข้ามาทางด้านทิศตะวันออกเฉียงเหนือ ผ่านหน้าวัดพระงาม ตลาดนครปฐม ลอดกำแพงองค์พระปฐมเจดีย์ หักออกนอกเขตเทศบาล ต่อกับห้วยจระเข้ และตัดตรงไปจดแม่น้ำท่าจีนที่บ้านตลาดต้นสน ตำบลท่านา อำเภอนครชัยศรี จังหวัดนครปฐม
คลองเจดีย์บูชาได้ถูกใช้เป็นเส้นทางคมนาคมที่สำคัญมากตลอดรัชสมัยรัชกาลที่ 4 ถึงกับให้สร้างพระราชวังปฐมนครขึ้นเพื่อประทับแรม นอกจากนี้ในสมัยรัชกาลที่ 5 ก็ได้เสด็จประพาสพระปฐมเจดีย์ผ่านทางคลองนี้อีกด้วย ในปัจจุบันคลองเจดีย์บูชาไม่ได้ถูกใช้งานเป็นเส้นทางสัญจรแล้ว

อ้างอิง
-------

1. ↑  ประวัติคลองเจดีย์บูชา[*ลิงก์เสีย*]
2. ↑  คลองเจดีย์บูชา"เจ้าพระยาทิพากรวงศ์มหาโกษาธิบดี (ขำ บุนนาค)" เก็บถาวร 2007-11-12 ที่ เวย์แบ็กแมชชีน ชมรมสายสกุลบุนนาค
3. ↑  "คลองเจดีย์บูชา นครปฐม คลองประวัติศาสตร์คู่บ้านคู่เมือง". คลังข้อมูลเก่าเก็บจากแหล่งเดิมเมื่อ 2011-02-23. สืบค้นเมื่อ 2011-02-04.
4. ↑  "คลองเจดีย์บูชา : ข้อมูลบางส่วนที่หายไป" การเสวนาโดย อาจารย์ ดร.เอี่ยม ทองดี วันที่ 23 เมษายน พ.ศ. 2546  เก็บถาวร 2016-03-06 ที่ เวย์แบ็กแมชชีน ศูนย์ข้อมูลภาคตะวันตก หอสมุดพระราชวังสนามจันทร์ สำนักหอสมุดกลาง มหาวิทยาลัยศิลปากร
5. ↑  "พระราชวังนครปฐม" เก็บถาวร 2020-09-24 ที่ เวย์แบ็กแมชชีน สถานีตำรวจภูธรนครปฐม
**โรล็อง เดอ กูวียง แซ็ง-ซีร์** (ฝรั่งเศส: *Laurent de Gouvion Saint-Cyr*) เป็นผู้บัญชาการทหารฝรั่งเศสในสงครามปฏิวัติฝรั่งเศสและสงครามนโปเลียน รวมทั้งยังได้รับรางวัลให้เป็นขุนนางมาร์ควิสคนแรกแห่งกูวียง แซ็ง-ซีร์

สงครามปฏิวัติฝรั่งเศส
---------------------

เขาถูกเลือกให้เป็นกัปตันในกองพันอาสาสมัครในปี ค.ศ.1792 และเข้าในสังกัดของนายพลอดัม ฟิลลิป แห่งคัสติน เขาได้รับการแต่งตั้งเป็นหัวหน้ากองพลได้อย่างรวดเร็ว ต่อมาเขาได้บัญชาการกองทัพกลางในสังกัดของฌ็อง วิคเตอร์ มารี โมโร ในการยุทธ์ที่ไรน์ ในปี ค.ศ.1796

ค.ศ.1798 เขาได้รับคำสั่งของอ็องเดร มาเซนา ในการนำทัพบุกอิตาลี ปีต่อมาเขาก็ได้อยู่ในปีกซ้ายในกองทัพของฌ็อง-บาติสต์ ฌูร์ด็องในการทัพที่เยอรมนี เมื่อฌูร์ด็องประสบความสำเร็จโดยความช่วยเหลือของมาเซนา กูวียงจึงเข้าร่วมกับทัพของโมโรเพื่อรบกับทหารรัสเซีย-ออสเตรียในยุทธการนอวิ แต่ทหารพันธมิตรมีมากกว่าทำให้พ่ายแพ้

ในที่สุด ปี ค.ศ.1800 กูวียงก็สามารถเอาชนะนายพลพอล เครย์ที่ไบเบอรัช

ค.ศ.1801 เขาถูกส่งไปที่สเปนเพื่อทำการบุกโปรตุเกสในสงครามออเรนซ์ เมื่อฝ่ายฝรั่งเศส-สเปนได้รับชัยชนะ กูวียงก็ได้รับรางวัลเลฌียงออเนอร์จากลูเซียน โบนาปาร์ต

สงครามนโปเลียน
--------------

กูวียงนำทัพไปที่ปรัสเซียและโปแลนด์ในการยุทธ์ ค.ศ.1807 และในปี ค.ศ.1808 กูวียงได้รับการแต่งตั้งให้เป็นเคานต์ นอกจากนี้เขายังได้เป็นผู้บัญชาการกองทัพในคาตาโลเนีย และมีบทบาทในการยุทธ์ที่รัสเซียและสงครามประสานมิตรครั้งที่หกในยุทธการเดรสเดน

ในวรรณกรรม
----------

จอมพลกูวียง แซ็ง-ซีร์ ถูกกล่าวถึงในเรื่องสั้นของโจเซฟ คอนราด เรื่อง The Duel (ก่อนที่จะเป็นภาพยนตร์ของรีดลีย์ สก็อตต์เรื่อง The Duellists) เป็นผู้บัญชาการของ อาร์แมนด์ ฮิวเบร์ หลังการฟื้นฟูราชวงศ์บูร์บง

อ้างอิง
-------

* This article incorporates text from a publication now in the public domain:  *In t**urn, it cites as reference Léonard Honoré Gay de Vernon's* Vie de Gouvion Saint-Cyr *(1857)*
* Chandler, David (editor). *Napoleon's Marshals.* London: Macmillan Publishing Company, 1987. ISBN 0-297-79124-9

| * ด
* ค
* ก
จอมพลแห่งจักรวรรดิฝรั่งเศสที่หนึ่ง |
| --- |
|  | ปีแยร์ โอเฌอโร · ฌ็อง-บาติสต์ แบร์นาด็อต · หลุยส์-อาแล็กซ็องดร์ แบร์ตีเย · ฌ็อง-บาติสต์ แบซีแยร์ · กีโยม-มารี-อาน บรูน · หลุยส์-นีกอลา ดาวู · โลร็อง เดอ กูวียง แซ็ง-ซีร์ · แอมานุแอล เดอ กรูชี · ฌ็อง-บาติสต์ ฌูร์ด็อง · ฟร็องซัว คริสต็อฟ แกแลร์มาน · ฌ็อง ลาน · ฟร็องซัว โฌแซ็ฟ เลอแฟฟวร์ · ฌัก มักดอนาลด์ · โอกุสต์ เดอ มาร์มง · อ็องเดร มาเซนา · บง-อาดรีแอ็ง ฌาโน เดอ มงแซ · เอดัวร์ มอร์ตีเย · ฌออากีม มูว์รา · มีแชล แน · นีกอลา อูดีโน · กาเตอรีน-ดอมีนิก เดอ เปรีญง · ยูแซฟ ปอญาตอฟสกี · ฌ็อง-มาตีเยอ-ฟีลีแบร์ เซรูว์รีเย · นีกอลา ฌ็อง-เดอ-ดีเยอ ซูลต์ · หลุยส์-กาบรีแยล ซูว์แช · โกลด วิกตอร์-แปแร็ง |  |
***เฟตีฮ์ 1453*** (ตุรกี: *Fetih 1453*) เป็นภาพยนตร์แอกชันมหากาพย์สัญชาติตุรกีใน ค.ศ. 2012 ที่กำกับโดยฟารุก อักซอย และผลิตโดยฟารุก อักซอย, เซอร์เวต อักซอย และอัยเช เกอร์เมน นำแสดงโดยเดฟริม เอวิน, อีบราฮิม เชลิกโกล และดีเลก เซอร์เบสต์ ภาพยนตร์นี้อิงจากเหตุการณ์การเสียกรุงคอนสแตนติโนเปิลให้กับออตโตมันเติร์กในรัชสมัยของสุลต่านเมห์เหม็ดที่ 2

ความไม่ถูกต้องทางประวัติศาสตร์
------------------------------

ภาพยนตร์นี้นำเสนอเฉพาะอัตลักษณ์ของชาวเติร์กเท่านั้น แต่ในความเป็นจริง กองทัพออตโตมันมีความหลากหลายมาก เช่น ชาวบอลข่านที่เข้ารับอิสลาม เช่นเดียวกันกับกองหนุนชาวคริสต์และกองทัพจากรัฐบริวารของสุลต่านที่มีทั้งคริสต์และมุสลิม นอกจากนี้ จักรวรรดิออตโตมันยังมีส่วนร่วมในการพิชิตในช่วงทศวรรษที่ผ่านมา ปราบปรามเผด็จการเซอร์เบียและเอาชนะพวกฮังการีในยุทธการที่วาร์นา จักรวรรดิโรมันตะวันออกใน ค.ศ. 1450 เป็นเงาของอดีตตนเอง ซึ่งมีขนาดเล็กลงถึงแค่ข้างนอกกำแพงคอนสแตนติโนเปิลเพียงไม่กี่ตารางกิโลเมตร ตัวเมืองเสื่อมโทรมและมีประชากรลดลง และใน ค.ศ. 1453 จักรพรรดิคอนสแตนตินที่ 11 แห่งโรมันตะวันออกไม่ยอมมอบตัวต่อออตโตมันด้วยความกลัวว่ากองทัพเติร์กจะลงมือสังหารหมู่ การยึดเมืองครั้งสุดท้ายยังเป็นวันที่เมห์เหม็ดหยุดไม่ให้ทหารปล้มสดมภ์ตัวเมือง โดยพระองค์ไว้ชีวิตประชากรในเมืองแทน

คำตอบรับ
--------

นายกรัฐมนตรีตุรกีเรเจป ไตยิป แอร์โดอันชอบภาพยนตร์นี้มาก ก่อนที่จะมีการออกฉาย ภาพยนตร์นี้สร้างความขุ่นเคืองในประเทศกรีซ โดยหลายคนกล่าวหาภาพยนตร์นี้ว่าเหยียดเชื้อชาติและปิดบังข้อเท็จจริงทางประวัติศาสตร์ ในขณะที่หนังสือพิพ์กรีกโปรโตเธมาเรียกภาพยนตร์นี้เป็น "โฆษณาชวนเชื่อเรื่องการพิชิตของชาวเติร์ก"

อ้างอิง
-------

1. ↑  "Fetih 1453'ün gerçek bütçesi belli oldu". *Ensonhaber*.
2. ↑  "Box Office Türkiye". *Box Office Türkiye*.
3. ↑  Gibbons, Fiachra (2012-04-12). "Turkish delight in epic film Fetih 1453". *The Guardian*. London. สืบค้นเมื่อ 1 November 2012.
4. ↑  Streyer and Nelson, *Ways of the World* Volume II, 4th Edition, St. Martins, pp. 510-11. ISBN 9781319109783.
5. ↑  "Fetih 1453 ü herkesten önce Başbakan Erdoğan izledi son dakika haberleri". Gazete5.com. 2011-07-28. คลังข้อมูลเก่าเก็บจากแหล่งเดิมเมื่อ 2012-08-17. สืบค้นเมื่อ 2012-07-31.
6. ↑  *Greeks express outrage at 'Fetih 1453' film*, Today's Zaman, 12 January 2012, คลังข้อมูลเก่าเก็บจากแหล่งเดิมเมื่อ 25 December 2012, สืบค้นเมื่อ 12 September 2012
7. ↑  *Turkish Film "Fetih 1453" Causes Outrage Among Greeks*, Greek Reporter, 13 January 2012, สืบค้นเมื่อ 29 September 2012

แหล่งข้อมูลอื่น
---------------

* เว็บไซต์ทางการ
* *เฟตีฮ์ 1453* ที่อินเทอร์เน็ตมูวีเดตาเบส
* *เฟตีฮ์ 1453* ที่รอตเทนโทเมโทส์
* *เฟตีฮ์ 1453* ที่บ็อกซ์ออฟฟิศโมโจ
**วัดท่าพูด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในหมู่ที่ 9 บ้านคลองท่าพูด ตำบลไร่ขิง อำเภอสามพราน จังหวัดนครปฐม ทุกวันขึ้น 7, 8, 9 ค่ำ เดือน 3 ของทุกปี จะมีงานนมัสการปิดทองพระจุฬามณีเจดีย์และหลวงพ่อวัดท่าพูด ภายในวัดยังมีพิพิธภัณฑ์พื้นบ้านวัดท่าพูด

ประวัติ
-------

วัดท่าพูดเดิมชื่อว่า **วัดเจตภูต** มีเรื่องเล่าว่า มีพี่น้องสองคนนั่งอยู่ใกล้จอมปลวกใหญ่ พอพี่ชายนอนหลับไป น้องชายมองเห็นตัวแมงคาเรืองคลานออกมาจากจมูกของพี่ชายแล้วคลานหายเข้าไปในจอมปลวก ต่อมาตัวเองก็นอนหลับไปเช่นกันและฝันว่ามีภูตมาบอกว่ามีทรัพย์สมบัติอยู่ในภูเขา ขอให้ขุดสมบัติมาสร้างวัด พอสะดุ้งตื่นขึ้นจึงได้ช่วยกันขุดสมบัติแต่ไม่พบ จึงได้หวนนึกถึงเรื่องที่ภูตมาบอกและแมงคาเรืองเดินเข้าไปในจอมปลวก เมื่อขุดก็พบสมบัติ จึงนำเงินมาสร้างวัด แล้วเรียกชื่อวัดว่า "วัดเจตภูต" ต่อมาคำกร่อนเป็น **วัดตะพูด** และ "วัดท่าพูด" ตามลำดับ แต่อีกข้อมูลหนึ่ง ที่มาของชื่อมาจากต้นมะพูดที่ขึ้นบริเวณวัด

จากหลักฐานจารึกบนแผ่นอิฐมอญบนผนังพระอุโบสถ สันนิษฐานว่าสร้างสมัยอยุธยาตอนปลายประมาณสมัยพระเจ้าอยู่หัวบรมโกศ โดยกลุ่มคนที่อพยพโยกย้ายมาจากกรุงศรีอยุธยาเพื่อหลบภัยสงครามหลังเสียกรุงศรีอยุธยาแก่พม่า พ.ศ. 2310 แล้วมาตั้งถิ่นฐานริมแม่น้ำท่าจีน และในขณะนั้นวัดท่าพูดกำลังจะกลายเป็นวัดร้าง เนื่องจากไม่มีพระภิกษุจำพรรษา ชาวบ้านท่าพูดทราบข่าวว่า มีพระภิกษุรูปหนึ่งหนีพม่ามาพร้อมกับชาวกรุงศรีอยุธยามาตั้งสำนักสงฆ์ที่กลางทุ่งนา จึงพร้อมใจกันอาราธนาให้ท่านมาจำพรรษา ณ วัดท่าพูด มีหลวงพ่อรดซึ่งเป็นอดีตพระราชาคณะกรุงศรีอยุธยา เป็นเจ้าอาวาสคนแรก ครั้นสงครามสงบ สมเด็จพระเจ้าตากสินมหาราชทรงกอบกู้เอกราชชาติไทยได้ พระองค์ตัดสินพระทัยจะรวบรวมพระราชาคณะก่อนกรุงแตกกลับมาอยู่พระอารามหลวงในกรุงธนบุรี ได้ทรงให้ทหารติดตามจนพบพระอาจารย์รดที่วัดท่าพูด แต่ท่านขอจำพรรษาอยู่ ณ วัดท่าพูดนี้ เพราะท่านรับอาราธนาจากชาวบ้านท่าพูดแล้ว เมื่อสมเด็จพระเจ้าตากสินมหาราชทรงทราบจึงได้พระราชทานเรือกัญญา 2 ลำ คานหาม 1 อัน กระโถน และกานํ้าลายเทพนม อย่างละ 1 ชิ้น มาถวายเป็นเครื่องประดับเกียรติยศแก่พระอาจารย์รด

ในสมัยรัชกาลที่ 3 วัดได้สร้างพระจุฬามณีเจดีย์ และมีการบูรณะพระเจดีย์เมื่อปี พ.ศ. 2527 ได้พบพระเขี้ยวแก้วภายในพระจุฬามณีเจดีย์ ลักษณะเป็นแก้วใสเจือสีเหลืองเล็กน้อย คล้ายลูกโป่งในท้องปลาตะเพียน ชาวบ้านเรียกว่า *โป่งปลาตะเพียน* ภายหลังบูรณะ ได้ทำพิธีและอัญเชิญไปบรรจุไว้ที่เดิม ในสมัยพระบาทสมเด็จพระจอมเกล้าเจ้าอยู่หัว วัดมีหลวงพ่อมากเป็นเจ้าอาวาส เล่าขานกันว่าท่านนั้นสามารถฟังภาษาสัตว์ได้

รายนามเจ้าอาวาส
---------------

* หลวงพ่อรด มาจากกรุงเก่า (กรุงศรีอยุธยา)
* หลวงพ่อเทศ เป็นเจ้าอาวาสประมาณปลายรัชกาลที่ 3 หรือต้นรัชกาลที่ 4
* หลวงพ่อมาก
* หลวงพ่อจ้อย เป็นเจ้าอาวาสประมาณสมัยรัชกาลที่ 4
* หลวงพ่อแก้ว
* หลวงพ่อชื่น
* พระอธิการแช่ม
* พระปลัดผล
* พระอาจารย์โรย ในสมัยรัชกาลที่ 9
* พระครูพิศษลสาธุวัฒน์ (พระประสิทธิ์ เลียบทวี)
* พระสังเวย คเวสโก (สุจิตจูล)

อ้างอิง
-------

1. ↑  "วัดท่าพูด". *ฐานข้อมูลเอกสารโบราณภูมิภาคตะวันตก*.
2. ↑  "วัดท่าพูด". *การท่องเที่ยวแห่งประเทศไทย*.
3. ↑  "วัดท่าพูด". *กระทรวงการท่องเที่ยวและกีฬา*.[*ลิงก์เสีย*]

คอมมอนส์ มีภาพและสื่อเกี่ยวกับ:  
**วัดท่าพูด**
วาชเปยีเมื่อปี 2002
**อฏัล พิหารี วาชเปยี** (ฮินดี: अटल बिहारी वाजपेयी; อักษรโรมัน: *Atal Bihari Vajpayee*; 25 ธันวาคม ค.ศ. 1924 – 16 สิงหาคม ค.ศ. 2018) เป็นนักการเมืองอินเดียซึ่งดำรงตำแหน่งประธานมนตรีอินเดียสามสมัย สมัยแรกเป็นเวลา 13 วันใน ค.ศ. 1996 สมัยที่สองเป็นเวลา 13 เดิอนระหว่าง ค.ศ. 1998–1999 และสมัยสุดท้ายเต็มวาระตั้งแต่ ค.ศ. 1999–2004 เป็นประธานมนตรีอินเดียคนแรกที่มิใช่สมาชิกพรรคคองเกรสแห่งชาติอินเดีย (Indian National Congress) และได้ดำรงตำแหน่งเต็มวาระห้าปี

อฏัลเป็นสมาชิกรัฐสภาอินเดียกว่าสี่ทศวรรษ เขาได้รับเลือกตั้งเข้าสู่โลกสภา (สภาล่าง) สิบครั้ง และเข้าสู่ราชยสภา (สภาสูง) สองครั้ง ทั้งได้เป็นสมาชิกรัฐสภาอินเดียประจำลัคเนาจนเกษียณตนเองจากงานการเมืองเพราะปัญหาสุขภาพเมื่อ ค.ศ. 2009 อฏัลเป็นหนึ่งในสมาชิกผู้ก่อตั้งพรรคภารตียชนสังฆ์ (Bharatiya Jana Sangh) และได้เป็นหัวหน้าพรรคการเมืองดังกล่าวตั้งแต่ ค.ศ. 1968–1972 เขายังเป็นรัฐมนตรีกิจการภายในช่วงที่โมรารชี เทสาย (Morarji Desai) เป็นประธานมนตรี หลังจากที่รัฐบาลโมรารชีสิ้นสุดลง อฏัลก็ปรับปรุงพรรคภารตียชนสังฆ์เป็นพรรคภารตียชนตา (Bharatiya Janata Party) เมื่อ ค.ศ. 1980

ช่วงที่เขาเป็นประธานมนตรีนั้น อินเดียทดลองนิวเคลียร์ Pokhran-II เมื่อ ค.ศ. 1998 ทั้งเขายังพยายามปรับปรุงความสัมพันธ์ทางทูตกับปากีสถานโดยนั่งรถประจำทางไปยังลาฮอร์เพื่อพบ นาวาซ ชาริฟ แกรนวีเซียร์ปากีสถาน และเมื่อเกิด Kargil War ใน ค.ศ. 1999 เขาก็พยายามฟื้นฟูความสัมพันธ์กับปากีสถานโดยเชิญ เปอร์เวซ มูชาร์ราฟ (Pervez Musharraf) ประธานาธิบดีปากีสถาน มาประชุมสุดยอดที่อัคระ

ประณัพ มุขัรชี (Pranab Mukherjee) ประธานาธิบดีอินเดีย มอบเครื่องอิสริยาภรณ์สูงสุดสำหรับพลเรือนนาม "ภารัตรัตนะ" (Bharat Ratna) ให้แก่เขาใน ค.ศ. 2015 อนึ่ง รัฐบาลของนเรนทระ โมที (Narendra Modi) ประกาศใน ค.ศ. 2014 ให้วันที่ 25 ธันวาคม วันคล้ายวันเกิดของเขา เป็นวันธรรมาภิบาล (Good Governance Day)

เขาสิ้นชีวิตด้วยโรคเกี่ยวกับความสูงอายุเมื่อวันที่ 16 สิงหาคม ค.ศ. 2018

อ้างอิง
-------

1. ↑  "Atal Bihari Vajpayee Biography – About family, political life, awards won, history". *www.elections.in*. เก็บจากแหล่งเดิมเมื่อ 24 July 2017. สืบค้นเมื่อ 24 July 2017.
2. ↑  "Atal Bihari Vajpayee, Former Prime Minister and BJP Stalwart, Passes Away Aged 93 at AIIMS". *News18*. 16 August 2018. สืบค้นเมื่อ 16 August 2018.
3. ↑  "President of India to present the Bharat Ratna to Shri Atal Bihari Vajpayee on March 27th at his residence". *pib.nic.in*. เก็บจากแหล่งเดิมเมื่อ 22 March 2018. สืบค้นเมื่อ 11 May 2017.
4. ↑  Smriti Kak Ramachandran. "Bharat Ratna for Vajpayee, Madan Mohan Malaviya". *The Hindu*.
5. ↑  Rahul Shrivastava (23 December 2014). "Bharat Ratna for Atal Bihari Vajpayee, Madan Mohan Malaviya Likely To be Announced Today". *NDTV.com*.
6. ↑  "Atal Bihari Vajpayee, former Prime Minister, passes away at 93". *The Hindu*. 16 August 2018. สืบค้นเมื่อ 16 August 2018.
**วัดบางกุฎีทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตรงข้ามกับนิคมอุตสาหกรรมบางกะดี ในหมู่ที่ 2 บ้านโคกชะพลู ตำบลบางกะดี อำเภอเมืองปทุมธานี จังหวัดปทุมธานี ปัจจุบันมีพระใบฎีกาสุรเดช จกฺกธมฺโม เป็นเจ้าอาวาส

วัดบางกุฎีทองตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2328

วัดเป็นที่ประดิษฐานพระพรหมองค์ใหญ่ที่สุดในโลก ซึ่งตั้งอยู่บนวิหารแก้วจัตุรมุข กว้าง 10.2 เมตร ยาว 14.5 สูง 16.5 เมตร องค์พระพรหมมีโครงสร้างเหล็ก ก่ออิฐ ปั้นปูน โดยใช้ปูนตำจากเพชรบุรี ประดับกระจก ติดแก้วสี และเพชรสวารอฟสกีมากกว่า 100,000 เม็ด ด้วยฝีมือช่างจากเพชรบุรี พระพรหมองค์ดังกล่าวใช้เวลาก่อสร้างประมาณ 5 ปีเศษ นับตั้งแต่ทำพิธีลงเสาเข็มสร้างฐานองค์พระพรหม สร้างโดยหลวงพ่อชำนาญ อุตตมปัญโญ (พระครูปทุมวรกิจ) เจ้าอาวาส

ทางวัดมีการจัดงานนมัสการหลวงพ่อดำ-หลวงพ่อขาว กวนข้าวทิพย์ และพิธีสะเดาะเคราะห์ต่อชะตาชีวิต ในช่วงต้นปี

อ้างอิง
-------

1. ↑  "รายงานทะเบียนวัด จังหวัดปทุมธานี" (PDF). คลังข้อมูลเก่าเก็บจากแหล่งเดิม (PDF)เมื่อ 2020-01-25. สืบค้นเมื่อ 2021-01-12.
2. ↑  "วัดบางกุฎีทอง". กระทรวงการท่องเที่ยวและกีฬา.[*ลิงก์เสีย*]
3. ↑  "พระพรหมองค์ใหญ่ที่สุดในประเทศไทย". สนุก.คอม.
4. ↑  "วัดบางกุฎีทอง". ศูนย์ข้อมูลกลางทางวัฒนธรรม.
***ตรอยกา*** (อักษรโรมัน: *Troika*) เป็นวิดีโอเกม ค.ศ. 1991 ที่เผยแพร่โดยบริษัทแพรากอนซอฟต์แวร์

รูปแบบการเล่น
-------------

*ตรอยกา*เป็นการรวมสามเกม ได้แก่ "เมทัลฮาตส์", "อีวานส์ไทม์แมชชีน" และ "เรเบิลแพลนเน็ตส์"

การตอบรับ
---------

แมต เทย์เลอร์ ได้วิจารณ์เกมนี้ให้แก่นิตยสาร*คอมพิวเตอร์เกมมิงเวิลด์* และระบุว่า "แม้ว่าการเสนอแต่ละเกมจะมีข้อดีอยู่บ้าง แต่ผู้วิจารณ์คนนี้ก็สนใจแค่ "เมทัลฮาตส์" เท่านั้น เกมทั้งหมดมีโครงสร้างที่สมเหตุสมผลและเป็นมิตรกับผู้ใช้ ด้วยการเซฟ, พาสเวิร์ด หรือการเลือกด่านได้ ถึงกระนั้น ก็อดไม่ได้ที่จะคิดว่าแม้จะมีสามเกมในหนึ่งเดียว *ตรอยกา*อาจเป็นผลิตภัณฑ์ที่น่าสนใจ แต่ก็ไม่ได้ใกล้เคียงกับ*เตตริส*"

ส่วน*เกมเพลเยอส์ พีซี สแตรตทิจีไกด์* ได้แสดงความเห็นว่า "แม้ว่าจะสร้างความประทับใจครั้งแรกอย่างหลีกเลี่ยงไม่ได้ที่*ตรอยกา*เป็นการนำธีมเกมที่น่าเบื่อกลับมาปรับปรุงใหม่ แต่ธรรมชาติของการให้อภัยก็ทำให้เกมนี้แตกต่างจากเกมอื่น ๆ หากคุณชอบเกมอาร์เคดแต่ไม่ชอบความหงุดหงิดของสิ่งประกอบตามปกติ ให้ลอง*ตรอยกา*สิ เกมดังกล่าวอาจทำให้คุณติดใจ"

อ้างอิง
-------

1. 1 2  Taylor, Matt (October 1991). "A Triscuit, a Troika: Three Flavors in Paragon's Puzzle Trio". *Computer Gaming World*. Vol. 1 no. 87. p. 28.
2. ↑  "Game Players PC Strategy Guide Volume 4 Number 6 ( November December 1991)".
นักดนตรี
**ลีริกา แอนเดอร์สัน-เบนต์ลีย์** (อังกฤษ: Lyrica Anderson-Bentley; เกิด 18 ธันวาคม ค.ศ. 1988) เป็นนักร้องและนักแต่งเพลงชาวอเมริกัน เธอเป็นลูกสาวของลีริกา แกร์เรตต์ อดีตสมาชิกวง The Ikettes

เธอออกอัลบั้มแรก *เฮลโล* เมื่อวันที่ 30 ตุลาคม ค.ศ. 2015

ประวัติ
-------

### ชีวิตช่วงแรก

ลีริกา แอนเดอร์สัน-เบนต์ลีย์ เกิดเมื่อวันที่ 18 ธันวาคม ค.ศ. 1988 ในชิคาโก รัฐอิลลินอย หลังจากพี่สาวฝาแฝด ไอดา แอนเดอร์สัน เสียชีวิต บิดาของเธอก็ทิ้งครอบครัวไป แอนเดอร์สันเป็นนักร้องเสียงประสานให้แก่ เจนนิเฟอร์ โลเปซ ตั้งแต่เด็ก เธอแสดงพรสวรรค์ด้านดนตรี ด้วยการร้องเพลง "ไอวอนนาบีดาวน์" ของแบรนดี้ นอร์วูด ในงานประกวดแสดงความสามารถ ตอนกำลังศึกษาในชั้นมัธยมต้น

ต่อมา มารดาย้ายไปที่รัฐแคลิฟอร์เนีย เพื่อสานฝันงานดนตรีให้กับเธอ หลังจากนั้นไม่นานแอนเดอร์สันก็ได้เข้าสู่วงการเพลงในขณะที่ยังเป็นวัยรุ่น

ผลงานเพลง
---------

* *คิงมี* (2012)
* *คิงมี 2* (2014)
* *เฮลโล* (2015)
* *คริสต์มาสเบบี* (2015)
* *นาชาเพิร์ล* (2017)

ผลงานการแสดง
------------

### ภาพยนตร์

| ปี | ชื่อเรื่อง | บทบาท | รายละเอียดเพิ่มเติม |
| --- | --- | --- | --- |
| 1991 | *เพอร์ฟูม* | ลูกสาวของวาสตี | ภาพยนตร์เรื่องแรกของแอนเดอร์สัน |
|

### โทรทัศน์

| ปี | ชื่อเรื่อง | บทบาท | รายละเอียดเพิ่มเติม |
| --- | --- | --- | --- |
| 2016–ปัจจุบัน | *เลิฟแอนด์ฮิปฮอป: ฮอลลีวูด* | ตนเอง | บทบาทนำ |
|

อ้างอิง
-------

1. ↑  "Lyrica Anderson - Bio, Facts, Family". famousbirthdays.com.
2. ↑
3. ↑
4. ↑  "Lyrica Anderson - Bio, Facts, Family". famousbirthdays.com.
5. ↑

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2018-09-19 ที่ เวย์แบ็กแมชชีน
* ลีริกา แอนเดอร์สัน ที่อินสตาแกรม
* ลีริกา แอนเดอร์สัน ที่เฟซบุ๊ก
* ลีริกา แอนเดอร์สัน ที่ทวิตเตอร์
**วัดราษฎร์อุปถัมภ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเขาล้านในตำบลบางเหรียง อำเภอทับปุด จังหวัดพังงา

วัดราษฎร์อุปถัมภ์ หรือ **วัดบางเหรียง** ตั้งเมื่อ พ.ศ. 2453 ผู้สูงวัยมักเล่าว่า เดิมวัดบางเหรียงตั้งอยู่ทางด้านทิศตะวันออกของคลองมะรุ่ย ณ บริเวณเชิงเขาอันที่ประดิษฐานพระมหาธาตุเจดีย์พุทธธรรมบันลือในปัจจุบัน แต่การเดินทางไม่สะดวกต้องลุยน้ำข้ามคลอง ประกอบกับที่ตั้งเดิมถูกน้ำกัดเซาะยากแก่การบูรณะซ่อมแซม พ่อท่านเกตุซึ่งดำรงตำแหน่งเจ้าคณะอำเภอสมัยนั้น พร้อมกับชาวบ้าน จึงได้ร่วมกันย้ายวัดมาตั้ง ณ สถานที่ใหม่ ซึ่งตั้งอยู่บนเนื้อที่ 6 ไร่เศษ และเป็นที่ตั้งวัดในปัจจุบัน ต่อมา พ.ศ. 2529 พระอาจารย์ชัย (พระเทพวชิรากร ปัจจุบัน) ได้พัฒนาวัดจนเจริญรุ่งเรือง

ถาวรวัตถุทางธรรมที่สำคัญ คือ *พระธาตุเจดีย์เทพนิมิต* ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระราชทานนามว่า *พระมหาธาตุ เจดีย์พุทธธรรมบันลือ* ขนาดความสูงจากฐานชั้นล่างถึงยอด 109 เมตร เส้นผ่าศูนย์กลาง 41 เมตร มี 3 ชั้น ชั้นที่ 1 เป็นรูปแปดเหลี่ยมด้านเท่า ชั้นที่ 2 เป็นเรือนคูหาแปดเหลี่ยม ชั้นที่ 3 เป็นเจดีย์ทรงระฆังคว่ำ มีลักษณะเป็นศิลปะผสมระหว่างพระบรมธาตุเมืองนครศรีธรรมราชทางใต้และพระบรมธาตุทางเหนือ ในวัดยังมีเจ้าแม่กวนอิม พระพุทธอัฐิมงคลชัยนาคปรก และอุโบสถเรือสุพรรณหงส์ และรูปหล่อหลวงปู่ทวดจำลอง

อ้างอิง
-------

1. ↑  "วัดราษฎร์อุปถัมภ์ (วัดบางเหรียง)". การท่องเที่ยวแห่งประเทศไทย (ททท.).
2. ↑  "วัดบางเหรียง". สำนักงานการท่องเที่ยวและกีฬาจังหวัดพังงา. คลังข้อมูลเก่าเก็บจากแหล่งเดิมเมื่อ 2021-05-27. สืบค้นเมื่อ 2021-05-27.
3. ↑  "วัดราษฎร์อุปถัมภ์ (วัดบางเหรียง)". กระทรวงการท่องเที่ยวและกีฬา.[*ลิงก์เสีย*]

คอมมอนส์ มีภาพและสื่อเกี่ยวกับ:  
**วัดราษฎร์อุปถัมภ์**
**เขตอนุรักษ์ความหลากหลายทางชีวภาพแห่งชาตินากาย-น้ำเทิน** (อังกฤษ: Nakai–Nam Theun National Biodiversity Conservation Area) หรือที่เรียกกันสั้น ๆ ว่า **นากาย-น้ำเทิน** เป็นเขตอนุรักษ์ความหลากหลายทางชีวภาพแห่งชาติ (ตัวย่อ: NBCA) แห่งหนึ่งในประเทศลาว

มีพื้นที่ประมาณ 3,445 ตารางกิโลเมตร บริเวณเทือกเขาอันนัมและที่ราบสูงนากาย ในแขวงคำม่วนและแขวงบอลิคำไซ ประเทศลาว มีสำนักงานตั้งอยู่ในเมืองนากาย

นากาย-น้ำเทินอยู่ทางตะวันออกของบริเวณเขื่อนน้ำเทิน 2 มีสภาพเป็นลาดเขาที่ค่อยสูงขึ้นไปไปจนถึงสันเขาที่เป็นชายแดนติดต่อกับเวียดนาม เป็นป่ารับน้ำที่ป้อนน้ำเข้าสู่เขื่อนน้ำเทิน 2 และเป็นเขตป่าที่ได้รับการอนุรักษ์ปกปักรักษาให้คงสภาพป่าที่สมบูรณ์ตามธรรมชาติโดยไม่ถูกรบกวน

มีแม่น้ำหลายสายที่ไหลมารวมกันเรียกว่า "น้ำเทิน" ได้แก่

* น้ำคาตา
* น้ำโซค
* น้ำมอน
* น้ำเทิน
* น้ำน้อย
* น้ำเปย
* น้ำวัน

นากาย-น้ำเทิน เป็นป่าที่มีความหลากหลายทางชีวภาพสูงมากแห่งหนึ่งของภูมิภาคเอเชียตะวันออกเฉียงใต้ มีพรรณพืชและพันธุ์สัตว์หลายชนิดที่หายาก และยังมิได้รับการศึกษาทางวิชาการเพียงพอ เช่น พญามะขามป้อม (*Cephalotaxus mannii*) ซึ่งเป็นพืชหายากมากในประเทศไทย, สนขาวเวียดนาม (*Pinus dalatensis*) ในส่วนของสัตว์ป่า ได้แก่ สาวหล่า (*Pseudoryx nghetinhensis*), เก้งยักษ์ (*Muntiacus vuquangensis*), เก้งอินโดจีน (*M. rooseveltorum*), เก้งตรองซอน (*M. truongsonensis*), หมูป่าอินโดจีน (*Sus bucculentus*), กระต่ายป่าลายเสืออันนัม (*Nesolagus timminsi*), แรดชวาชนิดย่อย "อันนัม" (*Rhinoceros sondaicus annamiticus*), เสือโคร่งอินโดจีน (*Panthera tigris corbetti*), ช้างเอเชีย (*Elephas maximus*) และนกอีกกว่า 400 ชนิด

อ้างอิง
-------

1. ↑  พญามะขามป้อมดง
2. ↑  doi:10.1017/S0960428606000734  
This citation will be automatically completed in the next few minutes. You can jump the queue or expand by hand
3. ↑  Lao National Tourism Association. "Khammouane Overview". คลังข้อมูลเก่าเก็บจากแหล่งเดิมเมื่อ 2012-09-12. สืบค้นเมื่อ 22 December 2011.

* Robichaud, William G. 2005. *Testing assumptions: the recent history of forest cover in Nakai-Nam Theun National Protected Area, Laos*. Masters dissertation. University of British Columbia.

แหล่งข้อมูลอื่น
---------------

* แผนที่และภาพถ่ายทางอากาศของ นากาย-น้ำเทิน
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 17°48′36″N 105°03′56″E﻿ / ﻿17.80996°N 105.065592°E﻿ / 17.80996; 105.065592
**วัดพุทธาธิวาส** เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ในตำบลเบตง อำเภอเบตง จังหวัดยะลา

วัดพุทธาธิวาสได้รับอนุญาตให้ตั้งเป็นวัดเมื่อวันที่ 1 กันยายน พ.ศ. 2460 โดยมีคณะผู้เริ่มดำเนินการ คือ พระพิทักษ์ธานี (เล็ก) นายอำเภอเบตงในสมัยนั้น นายพุ่ม คชฤทธิ์ นายกิมซุ้ย ฟุ้งเสถียรและนายผล สุภาพ ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496 ได้ผูกพัทธสีมาเมื่อวันที่ 8 มิถุนายน พ.ศ. 2510 วัดพุทธาธิวาสเป็นอารามหลวงชั้นตรีชนิดสามัญตั้งแต่วันที่ 2 ธันวาคม พ.ศ. 2546

พื้นที่ตั้งวัดเป็นเนินเขาสูงเอียงลาดลงไปทางทิศเหนือ จัดแบ่งพื้นที่วัดออกเป็นชั้นรวม 5 ชั้น มีพระธาตุเจดีย์พระพุทธธรรมประกาศตั้งเด่นอยู่บนเนินเขา ศิลปกรรมแบบศรีวิชัยประยุกต์ โดยในองค์มหาธาตุเจดีย์บรรจุพระบรมสารีริกธาตุ สร้างขึ้นจากความคิดและการดำเนินการของอดีตประธานศาลฎีกา นายสวัสดิ์ โชติพานิช เพื่อเป็นการเฉลิมฉลองถวายแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวโรกาสพระชนมายุครบ 60 พรรษา ออกแบบโดยหม่อมราชวงศ์มิตรารุณ เกษมศรี เจดีย์มีสีทองอร่าม สูง 39.9 เมตร มีเจดีย์องค์ประธาน 4 องค์อยู่ตรงกลางรายรอบด้วยเจดีย์บริวาร และมีเจดีย์องค์เล็กขนาดเท่ากับเจดีย์องค์บริวาร ซึ่งเป็นเรือนธาตุซ้อนกันอยู่ภายในเจดีย์องค์ประธาน วัดยังมีพระพุทธธรรมกายมงคลประยุรเกศานนท์สุพพิธาน พระพุทธรูปทองสัมฤทธิ์องค์ใหญ่ที่สุดในประเทศไทย วิหารหลวงปู่ทวดเหยียบน้ำทะเลจืด และวิหารพระครูพิศิษฐ์อรรถการ

อ้างอิง
-------

1. ↑  "วัดพุทธาธิวาส". กระทรวงการท่องเที่ยวและกีฬา.[*ลิงก์เสีย*]
2. ↑  "พระมหาธาตุเจดีย์ พระพุทธธรรมประกาศ วัดพุทธาธิวาส". สำนักงานการท่องเที่ยวและกีฬา จังหวัดยะลา.[*ลิงก์เสีย*]
**จัน ซี** (Chan Sy หรือ Chan Si) เกิดเมื่อ พ.ศ. 2475 ที่จังหวัดกำปงชนัง เสียชีวิตเมื่อ พ.ศ. 2527 ที่มอสโก เป็นนักการเมืองชาวกัมพูชาและเป็นนายกรัฐมนตรีของสาธารณรัฐประชาชนกัมพูชาระหว่าง พ.ศ. 2524 – 2527

จัน ซี เป็นชาวกัมพูชาเชื้อสายจีน เขาเริ่มการเป็นทหารโดยเข้าร่วมกับกลุ่มต่อต้านฝรั่งเศสที่นิยมเวียดนามหรือเขมรเวียดมิญ จัน ซีออกจากกัมพูชาใน พ.ศ. 2497 หลังจากที่สนธิสัญญาเจนีวายอมรับรัฐบาลของพระนโรดม สีหนุ เชื่อว่าจัน ซีกลับเข้าสู่กัมพูชาเมื่อพ.ศ. 2513 หลังการรัฐประหาร เขามีแนวคิดตรงกันข้ามกับพล พตจนหมดบทบาทในพรรคไปใน พ.ศ. 2516 และปรากฏตัวอีกครั้งในการเข้าร่วมกับแนวร่วมปลดปล่อยฯใน พ.ศ. 2521 ในการต่อสู้เพื่อล้มล้างเขมรแดง

หลังจากผ่านการฝึกอบรมทางการทหารในโซเวียตเป็นระยะเวลาสั้นๆ จัน ซีได้เป็นรัฐมนตรีว่าการกระทรวงกลาโหมใน พ.ศ. 2523ต่อมาได้เป็นรองนายกรัฐมนตรีและได้เป็นคณะกรรมการโพลิตบูโรของพรรคปฏิวัติประชาชนกัมพูชา เมื่อเฮง สัมรินเข้ามาเป็นเลาธิการทั่วไปของพรรคแทนแปน โสวัณณ์ จัน ซีกลายเป็นผู้มีอิทธิพลสูงในพรรค จัน ซียังได้เดินทางไปเยือนบัลแกเรีย เยอรมันตะวันออก และสหภาพโซเวียต ต่อมาได้เป็นนายกรัฐมนตรี

จัน ซีเสียชีวิตที่โรงพยาบาลในมอสโก หลังจากที่เขาเข้ารับการรักษาโรคหัวใจในเดือนธันวาคม พ.ศ. 2527 การเสียชีวิตของเขามีการรายงานจากเวียดนามในวันที่ 31 ธันวาคม พ.ศ. 2527 แม้จะเชื่อว่าเขาเสียชีวิตมาหลายวันแล้วก่อนหน้านั้น จัน ซีเป็นเพื่อนสนิทของแปน โสวัณณ์ที่ถูกปลดออกจากพรรคเพราะความขัดแย้งกับเวียดนาม การเสียชีวิตของจัน ซีจึงเป็นที่สงสัยว่ามีเงื่อนงำ

อ้างอิง
-------

1. ↑  "Heng Sophat: Interview 1a. Segment 10". คลังข้อมูลเก่าเก็บจากแหล่งเดิมเมื่อ 2012-07-18. สืบค้นเมื่อ 2012-10-16.
2. 1 2 3 4  Britannica Book of the Year (1985). "Chronology Of Cambodian History: Chan Sy". สืบค้นเมื่อ 2006-07-31.
3. ↑  Sorpong Peou, *Intervention & change in Cambodia*
4. ↑  Margaret Slocomb, *The People's Republic of Kampuchea, 1979-1989: The revolution after Pol Pot* ISBN 978-974-9575-34-5

| * ด
* ค
* ก
นายกรัฐมนตรีแห่งกัมพูชา |
| --- |
| Flag of Monarchy **กัมพูชาในอารักขาของฝรั่งเศส** | 
* นโรดม สีหนุ
* เซิน หง็อก ถั่ญ
* สีสุวัตถิ์ มุนีเรศ
* สีสุวัตถิ์ ยุติวงศ์
* สีสุวัตถิ์ วัฒฉายาวงศ์
* เชียน วัม
* แปน นุต
* แยม ซัมบัวร์
* สีสุวัตถิ์ มุนีพงศ์
* เอียว โกเอียส
* ฮุย กานทวล

 |  |
| Flag of Monarchy-Regency of Cambodia **ราชอาณาจักรกัมพูชา** | 
* แปน นุต
* จัน นาก
* นโรดม สีหนุ
* เลง เงต
* คิม ทิต
* ซัม ยุน
* ซิม วาร์
* เอก ยิ อึน
* ญึก ชูลง
* โพธิ์ เพรือง
* *เนียก เทียวลอง*
* *เจา เซน ก็อกซาล ชุม*
* นโรดม กันตล
* ซอน ซาน
* ลอน นอล

 |
| Flag of the Khmer Republic **สาธารณรัฐเขมร** | 
* ลอน นอล
* สีสุวัตถิ์ สิริมตะ
* เซิน หง็อก ถั่ญ
* ฮาง ทุน ฮัก
* อิน ตัม
* ลอง โบเรต

 |
| Flag of Democratic Kampuchea **กัมพูชาประชาธิปไตย** | 
* แปน นุต
* *เขียว สัมพัน*
* *นวน เจีย*
* พล พต

 |
| Flag of the People's Republic of Kampuchea **สาธารณรัฐประชาชนกัมพูชา** และ  Flag of the State of Cambodia **รัฐกัมพูชา** | 
* แปน โสวัณ
* จัน ซี
* ฮุน เซน
* นโรดม รณฤทธิ์

 |
| Flag of Cambodia **ราชอาณาจักรกัมพูชา** | 
* นโรดม รณฤทธิ์
* อึง ฮวด
* ฮุน เซน
* ฮุน มาแณต

 |
| *ตัวเอียง* หมายถึง นายกรัฐมนตรีรักษาการ |
**วัดฟุ้งประชาธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านดอนราวใหม่ ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 28 ไร่ 2 งาน 43 ตารางวา

ประวัติ
-------

วัดฟุ้งประชาธรรมารามหรือ **วัดดอนราว** ตั้งเมื่อวันที่ 22 สิงหาคม พ.ศ. 2516 โดยมีนางฟุ้ง จันทอง เป็นผู้ริเริ่มสร้างวัด เพราะเห็นว่าบริเวณนั้นขาดวัด ในระยะแรกบริจาคที่ดินจำนวน 10 ไร่ 1 งาน 53 ตารางวา ต่อมามีผู้บริจาคยกที่ดินเพิ่มให้และมีผู้มีศรัทธาซื้อเพิ่มอีก คณะกรรมการวัดและชาวบ้านเห็นพ้องต้องกันว่า เพื่อเป็นอนุสรณ์แก่นางฟุ้งจึงขอตั้งชื่อวัดว่า "วัดฟุ้งประชาธรรมาราม" วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร และได้มีพระทองอยู่ แสงพยับ มารักษาการเป็นรูปแรก ตั้งแต่ พ.ศ. 2510–2511 วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2512

อาคารเสนาสนะ
------------

อาคารเสนาสนะประกอบด้วยอุโบสถ กว้าง 7.20 เมตร ยาว 17 เมตร สร้างเมื่อ พ.ศ. 2524 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 39 นิ้ว สร้างเมื่อ พ.ศ. 2499 กุฏิสงฆ์ จำนวน 2 หลัง เป็นอาคารไม้ ศาลาอเนกประสงค์ กว้าง 18.40 เมตร ยาว 37.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก อาคารเสนาสนะอื่น ๆ ได้แก่ หอฉัน วิหารพระ หอระฆัง

งานประเพณี
----------

ทางวัดได้จัดให้มีการทำบุญทั้ง 8 ค่ำ และ 15 ค่ำ มีการรักษาศีลอุโบสถ และจัดให้มีการแสดงธรรมเทศนาสอนประชาชน นอกจากนี้ยังมีการจัดงานในวันมาฆบูชา วันวิสาขบูชา วันอาสาฬหบูชา วันลอยกระทง วันขึ้นปีใหม่ วันพ่อแห่งชาติ วันตรุษจีน วันสงกรานต์ และวันสารท และยังเป็นสถานที่แข่งขันเรือประเพณีคลองวัดดอนราว

รายนามเจ้าอาวาส
---------------

* พระทองอยู่ พ.ศ. 2510–2511
* พระครูสาครวิริยคุณ พ.ศ. 2512–2522
* พระครูสาครธรรมาภรณ์ พ.ศ. 2523–2529
* พระครูกัลยาธรรมสาคร พ.ศ. 2530–

อ้างอิง
-------

1. ↑  "วัดพุ้งประชาธรรมาราม (วัดดอนราว)". แหล่งศิลปกรรมอันควรอนุรักษ์.
2. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2018-12-22. สืบค้นเมื่อ 2021-01-11.
3. ↑  "วัดฟุ้งประชาธรรมาราม". ศูนย์ข้อมูลกลางทางวัฒนธรรม.
4. ↑  "วัดฟุ้งประชาธรรมาราม (ดอนราว)". กระทรวงการท่องเที่ยวและกีฬา.[*ลิงก์เสีย*]
**อรรถพร พลบุตร** อดีตที่ปรึกษารัฐมนตรีช่วยว่าการกระทรวงสาธารณสุข (สาธิต ปิตุเตชะ) อดีตสมาชิกสภาผู้แทนราษฎรจังหวัดเพชรบุรีและอดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ รวม 2 สมัย

ประวัติ
-------

อรรถพร พลบุตร เกิดเมื่อวันที่ 31 มกราคม พ.ศ. 2502 อาศัยอยู่ที่ตำบลบางแก้ว อำเภอบ้านแหลม จังหวัดเพชรบุรี เขาจบการศึกษาชั้นประถมศึกษา จากโรงเรียนสุวรรณรังสฤษดิ์วิทยาลัย จังหวัดเพชรบุรี ชั้นมัธยมศึกษา จากโรงเรียนเบญจมเทพอุทิศ และปริญญาตรี นิเทศศาสตรบัณฑิต สาขาวิชานิเทศศาสตร์ มหาวิทยาลัยสุโขทัยธรรมาธิราช

การทำงาน
--------

อรรถพร พลบุตร เคยทำงานเป็นบรรณาธิการข่าวภาคดึก สถานีโทรทัศน์กองทัพบกช่อง 5 และเป็นบรรณาธิการข่าวหนังสือพิมพ์ข่าวสด ต่อมางได้เข้าสู่วงการการเมืองโดยการเป็นผู้ช่วย ส.ส. ของ อลงกรณ์ พลบุตร และลงสมัครการเมืองท้องถิ่นในจังหวัดเพชรบุรี เป็นสมาชิกสภาเทศบาลเมืองเพชรบุรี และสมาชิกสภาองค์การบริหารส่วนจังหวัดเพชรบุรี

จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงได้ลงสมัครรับเลือกตั้งสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ กลุ่มจังหวัดที่ 7 ลำดับที่ 4 ได้รับเลือกตั้งเป็น ส.ส.สมัยแรก จากนั้นในจึงหันมาลงสมัครแบเขตเลือกตั้งในจังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แทนนายอลงกรณ์ พลบุตร ที่ย้ายไปลงสมัคร ส.ส.แบบบัญชีรายชื่อ และได้รับเลือกตั้งเป็น ส.ส.จังหวัดเพชรบุรีครั้งแรก นับเป็น ส.ส.สมัยที่ 2 ของนายอรรถพร

ในปี 2562 เขาลงสมัครรับเลือกตั้งในจังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  'กลุ่มเพื่อนเฉลิมชัย' ช่วยเพชรบุรี มอบเงินหนุนรพ.สนาม 2 แสน
2. ↑  "อรรถพร พลบุตร" ค้านมอเตอร์เวย์"นครปฐม-ชะอำ"ค่า 7.9 หมื่นล.
3. ↑  อดีตนายกฯชวนลงพื้นที่หาเสียง "ปชป."จ.เพชรบุรี เชื่อมั่นประชาชนเลือกทั้ง 3 เขตเลือกตั้ง
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2022-04-06 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ เก็บถาวร 2022-11-28 ที่ เวย์แบ็กแมชชีน, เล่ม ๑๒๗ ตอนที่ ๑๔ ข หน้า ๖๑, ๘ ธันวาคม ๒๕๕๓
**วันเป็งปุ๊ด** หรือ **เพ็ญพุธ** หรือประเพณีตักบาตรเที่ยงคืน เป็นประเพณีของทางภาคเหนือ ในทุกปีที่มีวันขึ้น 15 ค่ำ ที่ตรงกับวันพุธโดยไม่เจาะจงว่าต้องอยู่ในเดือนใด พระภิกษุสามเณรทุกรูปจะออกบิณฑบาตในตอนเที่ยงคืน โดยมีความแตกต่างของการนับเวลาคือ ที่ จังหวัดเชียงใหม่ จะตักบาตรคืนวันอังคารหลังเวลา 00.00 น. ซึ่งเป็นช่วงเวลาที่เข้าสู่วันพุธ ในขณะที่จังหวัดเชียงราย ลำปาง แม่ฮ่องสอน และแพร่ จะใส่ตักบาตรในคืนวันพุธเวลา 24.00 น. เป็นต้นไป บรรดาพุทธศาสนิกชนชาวเหนือจะเตรียมข้าวสารอาหารแห้งไว้คอยใส่บาตรตั้งแต่หลังเที่ยงคืน โดยจะไปคอยใส่บาตรที่หน้าบ้าน ตามถนนสายต่าง ๆ หรือตามแยกใกล้ชุมชน เป็นต้น

ประวัติ
-------

ประเพณีตักบาตรเที่ยงคืน เกิดขึ้นครั้งแรกเมื่อใดไม่ปรากฏหลักฐานที่แน่ชัด แต่เข้าใจว่าทางภาคเหนือคงรับเอามาจากประเทศพม่า มีความเชื่อว่า พระอุปคุตซึ่งเป็นภิกษุที่พระพุทธเจ้าทรงเป็นองค์อุปัชฌาย์ เมื่อสำเร็จเป็นพระอรหันต์แล้ว ได้เสด็จลงไปจำศีลภาวนาอยู่ ณ สะดือทะเล ในรอบ 1 ปี จะขึ้นมาโปรดชาวเมืองก่อนเวลารุ่งอรุณชาวพม่ามักตื่นแต่ดึก เพื่อเตรียมอาหารไว้ใส่บาตรพระอุปคุตโดยมีคติความเชื่อว่า หากผู้ใดได้ทำบุญตักบาตรพระอุปคุตแล้วจะได้บุญใหญ่หลวง เกิดโชคลาภและความเป็นสิริมงคลในชีวิต คติความเชื่อนี้จึงทำให้พุทธศาสนิกชนถือปฏิบัติสืบทอดกันมาแต่ครั้งบรรพบุรุษ ในประเทศไทยการใส่บาตรเที่ยงคืนนี้ชาวเหนือเชื่อกันว่าพระอุปคุตจะแปลงกายเป็นสามเณรออกมาโปรดสัตว์ถ้าผู้ใดได้ใส่บาตรกับพระอุปคุตแล้วบุคคลนั้น จะประสบแต่ความสุขร่ำรวยด้วยทรัพย์สินเงินทองได้อานิสงส์แรง ดังนั้นเมื่อถึงวันเพ็ญตรงกับวันพุธชาวเหนือทุกคนจะไปคอยใส่บาตรเป็นพิเศษ

อ้างอิง
-------

1. ↑
2. ↑
3. ↑
4. ↑  "สำเนาที่เก็บถาวร". เก็บจากแหล่งเดิมเมื่อ 2013-08-05. สืบค้นเมื่อ 2013-08-05.
5. ↑
6. ↑
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-01-10. สืบค้นเมื่อ 2013-08-05.
8. ↑